++++

ΚΑΝΟΝΙΣΜΟΣ ( ΕΟΚ ) αριθ . 2637/69 ΤΗΣ ΕΠΙΤΡΟΠΗΣ

της 24ης Δεκεμβρίου 1969

περί καθορισμού του ποσού και των προϋποθέσεων χορηγήσεως της πριμοδοτήσεως για την εκρίζωση των μηλιών , αχλαδιών και ροδακινιών

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 2517/69 του Συμβουλίου , της 9ης Δεκεμβρίου 1969 , περί καθορισμού ορισμένων μέτρων προς εξυγίανση της οπωροπαραγωγής της Κοινότητος ( 1 ) και ιδίως τα άρθρα 1 και 3 ,

Εκτιμώντας :

ότι προς εκπλήρωση των στόχων του κανονισμού ( ΕΟΚ ) αριθ . 2517/69 , πρέπει να προσδιορισθούν οι όροι , υπό τους οποίους πρέπει να χορηγείται η πριμοδότηση η οποία προβλέπεται από τον εν λόγω κανονισμό

ότι προς τούτο πρέπει να καθορισθούν τα οπωροφόρα δένδρα , τα οποία δύναται να αφορά η ενέργεια της εκριζώσεως και , ανάλογα προς τη μορφή αναπτύξεως των δένδρων , να προσδιορισθεί η ελαχίστη έκταση ή ο ελάχιστος αριθμός των δένδρων , τα οποία αφορά η ενέργεια αυτή

ότι για να αποφευχθεί ο κίνδυνος επαναφυτεύσεως των δένδρων που εκριζώθηκαν , πρέπει να προβλεφθεί η υποχρέωση να καθίστανται ακατάλληλα γι ' αυτή τη χρήση

ότι προκειμένου να διασφαλισθεί η αποτελεσματικότητα του συστήματος είναι απαραίτητο να ορίζονται επακριβώς οι ενδείξεις οι οποίες πρέπει να αναγράφονται στην αίτηση χορηγήσεως της πριμοδοτήσεως και να επαληθεύεται η ακρίβεια των πληροφοριών αυτών

ότι προ της καταβολής της πριμοδοτήσεως που προβλέπεται στο άρθρο 3 παράγραφος 2 δεύτερη φράση του κανονισμού ( ΕΟΚ ) αριθ . 2517/69 πρέπει να διαπιστώνεται ότι πράγματι έλαβε χώρα η εκρίζωση

ότι η διαπίστωση αυτή πρέπει να βεβαιώνεται για να χρησιμεύσει σαν απόδειξη στον αιτούντα περί του ότι πράγματι προέβη στην εκρίζωση

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Κατά την έννοια του κανονισμού ( ΕΟΚ ) αριθ . 2517/69 , θεωρούνται ως μηλιές , αχλαδιές και ροδανικιές τα υγιή δένδρα τα ικανά να δώσουν κανονική παραγωγή επιτραπεζίων φρούτων , τα οποία φυτεύθηκαν πριν από το 1965 , με εξαίρεση :

- για τις μηλιές , των δένδρων τα οποία παράγουν μήλα για μηλίτη

- γα τις αχλαδιές , των δένδρων τα οποία παράγουν αχλάδια για απίτη

- για τις ροδακινιές , των δένδρων τα οποία παράγουν συμπύρηνα ροδάκινα , νεκταρίνια και μπρυνιόν ( brugnons ) .

Αρθρο 2

1 . Γιά τις φυτείες πλήρους καλύψεως , η πριμοδότηση παρέχεται μόνο εάν η εκρίζωση αφορά το αυτό είδος για έκταση τουλάχιστον :

- 25 άρια υψηλοκόρμων δένδρων

- 15 άρια μεσοκόρμων δένδρων

- 15 άρια χαμηλοκόρμων δένδρων .

Κατά την έννοια του παρόντος κανονισμού , θεωρούνται ως φυτείες πλήρους καλύψεως οι φυτείες , οι οποίες έχουν πυκνότητα τουλάχιστον :

- για τα υψηλόκορμα δένδρα : 100 μονάδες ανά εκτάριο

- για τα μεσόκορμα δένδρα : 170 μονάδες ανά εκτάριο

- για τα χαμηλόκορμα δένδρα : 340 μονάδες ανά εκτάριο .

2 . Για τις διάσπαρτές φυτείες μέσα στην ίδια εκμετάλλευση ή τις μικτές καλλιέργειες , η πριμοδότηση χορηγείται μόνο για την εκρίζωση τουλάχιστον 50 χαμηλόκορμων δένδρων ή 25 υψηλοκόρμων ή μεσοκόρμων δένδρων .

Για τον υπολογισμό της πριμοδοτήσεως , η καλυπτόμενη έκταση προσδιορίζεται ως ακολούθως :

- 100 τ . μ . κατά υψηλόκορμο δένδρο

- 60 τ . μ . κατά μεσόκορμο δένδρο

- 30 τ . μ . κατά χαμηλόκορμο δένδρο .

3 . Το ποσό της πριμοδοτήσεως εκριζώσεως καθορίζεται με βάση τις 500 λογιστικές μονάδες ανά εκτάριο .

Αρθρο 3

Τα εκριζούμενα δένδρα πρέπει να έχουν καταστεί ακατάλληλα προς επαναφύτευση .

Αρθρο 4

Η αίτηση για τη χορήγηση της πριμοδοτήσεως κατατίθεται στην αρμόδια αρχή , η οποία υποδεικνύεται από κάθε Κράτος μέλος .

Για κάθε ένα από τα είδη για τα οποία ζητείται η πριμοδότηση , η αίτηση περιλαμβάνει ιδίως :

α ) την ένδειξη :

- της καλυπτομένης εκτάσεως αν πρόκειται για φυτεία πλήρους καλύψεως , του αριθμού των δένδρων αν πρόκειται για διάσπαρτες φυτείες ή για μικτές καλλιέργειες

- της κατά προσέγγιση ηλικίας και της μορφής αναπτύξεως των δένδρων

β ) την ένδειξη :

- της εκτάσεως η οποία καλύπτεται από δένδρα προς εκρίζωση , αν πρόκειται για φυτείες πλήρους καλύψεως , του αριθμού των προς εκρίζωση δένδρων αν πρόκειται για διάσπαρτες φυτείες ή για μικτές καλλιέργειες

- της κατά προσέγγιση ηλικίας και της μορφής αναπτύξεως των προς εκρίζωση δένδρων

- των ποικιλιών τις οποίες αφορά η ενέργεια αυτή

- των ποσοτήτων οι οποίες παρήχθησαν από τα προς εκρίζωση δένδρα κατά τη διάρκεια των τριών τελευταίων ετών

- της προβλεπομένης ημερομηνίας εκριζώσεως .

Αρθρο 5

Μετά την παραλαβή της αιτήσεως , ο οριζόμενος από την αρμόδια αρχή υπάλληλος προβαίνει στην επαλήθευση των ενδείξεων που προβλέπονται στο άρθρο 4 α ) και β ) πρώτη , δευτέρα και τρίτη περίπτωση .

Αφού προβεί στην επαλήθευση αυτή και καταγράψει την ενυπόγραφη ανάληψη υποχρεώσεως του γεωργού να παραιτηθεί από την εγκατάσταση κάθε νέας φυτείας μηλιών , αχλαδιών και ροδακινιών μέσα στο χώρο της εκμεταλλεύσεώς του , για μία περίοδο πέντε ετών από της εκριζώσεως , η αρμόδια αρχή διαπιστώνει ότι η αίτηση είναι αποδεκτή .

Αρθρο 6

Κατόπιν αιτήσεως του ενδιαφερομένου , ο υπάλληλος ο οποίος έχει ορισθεί από την αρμόδια αρχή διαπιστώνει ότι πραγματοποιήθηκε η εκρίζωση και βεβαιώνει το χρονικό σημείο κατά το οποίο έλαβε χώρα .

Αρθρο 7

Η απόδειξη που προβλέπεται στο άρθρο 3 παράγραφος 2 δεύτερη φράση του κανονισμού ( ΕΟΚ ) αριθ . 2517/69 προσάγεται από τον γεωργό διά της υποβολής στην αρμόδια αρχή της βεβαιώσεως η οποία αναφέρεται στο άρθρο 6 .

Αρθρο 8

Ο παρών κανονισμός αρχίζει να ισχύει την 1η Ιανουαρίου 1970 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 24 Δεκεμβρίου 1969 .

Για την Επιτροπή

Ο Πρόεδρος

Jean REY

( 1 ) ΕΕ αριθ . Ν 318 της 18.12.1969 , σ . 15 .